pythainlp/thaigov-v2-corpus-22032023 huggingface dataset:
วันพฤหัสบดีที่ 16 กันยายน 2564
​นายกรัฐมนตรีเตรียมหารือพบปะผู้ประกอบการภาคอุตสาหกรรมยานยนต์ตามโครงการ Factory Sandbox  ป้องกันโควิด-19 ณ บริษัท มิตซูบิชิ มอเตอร์ จำกัด (แหลมฉบัง) ศุกร์ 17 กันยายน นี้
​นายกรัฐมนตรีเตรียมหารือพบปะผู้ประกอบการภาคอุตสาหกรรมยานยนต์ตามโครงการ Factory Sandbox  ป้องกันโควิด-19 ณ บริษัท มิตซูบิชิ มอเตอร์ จำกัด (แหลมฉบัง) ศุกร์ 17 กันยายน นี้
วันนี้ (16 ก.ย. 64) นายธนกร วังบุญคงชนะ โฆษกประจำสำนักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกลาโหม เตรียมลงพื้นที่ตรวจติดตามการดำเนินโครงการ Factory Sandbox พร้อมกล่าวมอบนโยบายและตรวจเยี่ยมการฉีดวัคซีนให้กับผู้ประกันตนตามมาตรา 33 ของ บริษัท มิตซูบิชิ มอเตอร์ จำกัด (แหลมฉบัง) ก่อนพบปะกับผู้บริหารและนักลงทุนญี่ปุ่นเพื่อหารือแนวโน้มการลงทุนและการส่งออกในวันศุกร์ 17 กันยายน นี้
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า นายกรัฐมนตรีและคณะ มีความตั้งใจจะไปติดตามโครงการ Factory Sandbox ซึ่งเป็นหนึ่งโครงการนำร่องในการป้องการและควบคุมการแพร่ระบาดในโรงงาน ในเฟสแรก ดำเนินการไปแล้วใน 4 จังหวัด ประกอบด้วย นนทบุรี ปทุมธานี สมุทรสาคร และชลบุรี ในส่วนเฟสสองขยายต่ออีก 3 จังหวัด คือ พระนครศรีอยุธยา ฉะเชิงเทรา และสมุทรปราการ เป็นมาตรการภาครัฐในการดูแลคุณภาพชีวิตของผู้ใช้แรงงานและเดินหน้าสถานประกอบการ ช่วงการแพร่ระบาดของไวรัสโควิด-19 โดยเฉพาะในพื้นที่ จ.ชลบุรี ถือว่ามีโรงงานขนาดใหญ่จำนวนมากและมีผู้ประกันตนตามมาตรา 33 ประมาณ 700,000 คน และมีสถานประกอบการ 17 แห่งที่ดำเนินโครงการฯ ทั้งนี้ โครงการ Factory Sandbox จะนำใช้กับโรงงานขนาดใหญ่ที่มีแรงงานมากกว่า 500 คนขึ้นไป เป็นสถานประกอบกิจการที่ผลิตเพื่อการส่งออก ควบคู่กับการดำเนินการ Bubble and Seal กำหนดให้ลูกจ้างเดินทางกลับที่พักโดยตรงไม่แวะระหว่างทาง และอยู่แต่ในเคหะสถานเท่านั้น จัดให้มีการตรวจหาเชื้อแบบ RT-PCR จำนวน 1 ครั้ง ให้ลูกจ้างทั้งหมด และตรวจแบบ Self-ATK (Antigen Test Kit) ทุก 7 วัน พร้อมจัดสรรให้ได้รับวัคซีน เพื่อสร้างภูมิคุ้มกันหมู่ด้วย
“นายกรัฐมนตรีต้องการดูแลพี่น้องแรงงานของไทยและแรงงานต่างด้าวอย่างดีที่สุด เพราะแรงงานเหล่านี้เป็นส่วนหนึ่งของการขับเคลื่อนธุรกิจอุตสาหกรรมของไทยให้เดินหน้าต่อไปได้ สำคัญให้คนไทยมีงานทำ มีรายได้เพื่อดูแลตนเอง ครอบครัวและยังเพื่อสร้างเศรษฐกิจไทยให้เข้มแข็งไปพร้อมๆกันอีกด้วย” นาย ธนกรฯ กล่าว
.......................
วันเสาร์ที่ 6 สิงหาคม 2565
นายกรัฐมนตรีมอบกระทรวงคมนาคมประสานหน่วยงานและสายการบินสร้างความเชื่อมั่นผู้เดินทางสู่จังหวัดเชียงราย หลังเคลียร์รันเวย์ท่าอากาศยานแม่ฟ้าหลวงกลับสู่มาตรฐานความปลอดภัย
นายกรัฐมนตรีมอบกระทรวงคมนาคมประสานหน่วยงานและสายการบินสร้างความเชื่อมั่นผู้เดินทางสู่จังหวัดเชียงราย หลังเคลียร์รันเวย์ท่าอากาศยานแม่ฟ้าหลวงกลับสู่มาตรฐานความปลอดภัย
วันที่ 5 ส.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานจากกระทรวงคมนาคมถึงความคืบหน้าการเคลื่อนย้ายเครื่องบินซึ่งประสบเหตุไถลออกนอกทางวิ่ง (Runway Excursion) ที่ท่าอากาศยานแม่ฟ้าหลวงเชียงราย ว่าได้มีการเคลื่อนย้ายเครื่องบินไปยังพื้นที่ปลอดภัยเป็นที่เรียบร้อย และสำนักงานการบินพลเรือนแห่งประเทศไทย (กพท.) อยู่ระหว่างการติดตามการดำเนินการของท่าอากาศยานในการเคลียร์พื้นที่และตรวจสอบทางวิ่ง หรือรันเวย์ รวมถึงพื้นที่โดยรอบ ซึ่งหากไม่มีข้อขัดข้องด้านมาตรฐานความปลอดภัยคาดว่าจะพร้อมเปิดใช้งานได้ภายในวันนี้ (5 ส.ค.)
โดยนายกรัฐมนตรีได้มอบหมายกระทรวงคมนาคมให้ประสานกับหน่วยงานเกี่ยวข้อง ทั้ง กพท. กรมท่าอากาศยาน(ทย.) บริษัท ท่าอากาศยานไทย จำกัด(มหาชน) หรือ ทอท. และสายการบิน ในการสร้างความเชื่อมั่นต่อผู้ที่จะเดินทางไปยังจังหวัดเชียงรายโดยใช้บริการสายการบินและท่าอากาศยานแม่ฟ้าหลวงเชียงราย เนื่องจากจังหวัดเชียงรายเป็นหนึ่งจังหวัดท่องเที่ยวที่สำคัญ แต่ละปีมีผู้เดินทางไปเยือนด้วยสายการบินต่าง ๆ เป็นจำนวนมาก และขณะนี้ภาคการท่องเที่ยวก็กำลังฟื้นตัวหลังสถานการณ์โควิด19 ที่ดีขึ้นอย่างต่อเนื่อง
“นายกรัฐมนตรีมีความห่วงใยและได้ติดตามจากรายงานของกระทรวงคมนาคม ทั้งในประเด็นความช่วยเหลือผู้ได้รับผลกระทบ การกู้อากาศยานซึ่งได้ดำเนินการตามขั้นตอนและมาตรฐานของ ICAO ข้อกำหนดของกพท. รวมถึงหน่วยงานอื่น ๆ โดยการสนับสนุนของหลายหน่วยงาน เมื่อเคลียร์พื้นที่และได้มาตรฐานความปลอดภัยแล้วนายกรัฐมนตรีได้ให้ดูแลในเรื่องการฟื้นความเชื่อมั่นให้ผู้ใช้บริการต่อไป” น.ส.ไตรศุลี กล่าว
ทั้งนี้ ข้อมูลของ ทอท. ระบุว่า ตั้งแต่เดือนม.ค. - มิ.ย. 2565 มีผู้โดยสารทั้งขาเข้าและขาออกใช้บริการท่าอากาศยานแม่ฟ้าหลวงเชียงรายรวม 772,153 คน เพิ่มขึ้นร้อยละ 108.94 มีเที่ยวบินทั้งขาเข้าและออกในช่วงเวลาเดียวกัน 5,734 เที่ยวบิน ซึ่งทั้งหมดยังเป็นเที่ยวบินในประเทศ เพิ่มขึ้น ร้อยละ 66.49 เมื่อเทียบกับช่วงเดียวกันในปี 2564
วันพุธที่ 9 มีนาคม 2565
พม. ระดมหน่วยงานที่เกี่ยวข้องเร่งจัดทำรายงานความคืบหน้าการดำเนินงานป้องกันและปราบปรามการค้ามนุษย์ของประเทศไทย ส่งให้สหรัฐฯ เพิ่มเติม  ประกอบการประเมินใน TIP Report ปี 2565
พม. ระดมหน่วยงานที่เกี่ยวข้องเร่งจัดทำรายงานความคืบหน้าการดำเนินงานป้องกันและปราบปรามการค้ามนุษย์ของประเทศไทย ส่งให้สหรัฐฯ เพิ่มเติม  ประกอบการประเมินใน TIP Report ปี 2565
วันนี้ (9 มี.ค. 65) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะอนุกรรมการกำกับและติดตามการดำเนินงานป้องกันและปราบปรามการค้ามนุษย์ ครั้งที่ 1/2565 ผ่านระบบออนไลน์ โดยมี นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ และผู้แทนหน่วยงานที่เกี่ยวข้องเข้าร่วมประชุมกว่า 50 คน อาทิ กระทรวงแรงงาน กระทรวงการต่างประเทศ สำนักงานตำรวจแห่งชาติ สำนักงานอัยการสูงสุด สำนักงานศาลยุติธรรม และผู้ทรงคุณวุฒิ
นายจุติ กล่าวว่า หน่วยงานที่เกี่ยวข้องในการป้องกันและปราบปรามการค้ามนุษย์ได้ร่วมกันจัดทำรายงานผลการดำเนินงานป้องกันและปราบปรามการค้ามนุษย์ของประเทศไทย ประจำปี 2564 และส่งให้สถานเอกอัครราชทูตสหรัฐอเมริกา ประจำประเทศไทย เรียบร้อยแล้ว เมื่อวันที่ 21 มกราคม 2565 เพื่อใช้ประกอบการประเมินจัดระดับประเทศไทย ในรายงานสถานการณ์การค้ามนุษย์ของสหรัฐอเมริกา หรือ TIP Report (Trafficking in Persons Report) ประจำปี 2565
ที่ประชุมได้มีการพิจารณาร่างรายงานความคืบหน้าผลการดำเนินงานป้องกันและปราบปรามการค้ามนุษย์ของประเทศไทย หรือ Progress Report ในช่วงเดือนมกราคม – มีนาคม 2565 ประกอบด้วย 3 ด้านสำคัญ ได้แก่ 1) ด้านดำเนินคดีและบังคับใช้กฎหมาย โดยจัดตั้งศูนย์คัดแยกผู้เสียหาย (ดอนเมือง) เพื่อเป็นศูนย์เตรียมความพร้อมก่อนการคัดแยกผู้เสียหายจากการค้ามนุษย์ พร้อมทั้งพัฒนาศักยภาพเจ้าหน้าที่ 2) ด้านคุ้มครองช่วยเหลือ โดยจัดทำแนวทางกลไกการส่งต่อระดับชาติ (National Referral Mechanism) และระยะเวลาการฟื้นฟูไตร่ตรอง (Reflection Period) รวมทั้งศึกษาแนวทางที่เหมาะสมสำหรับสถานคุ้มครองในการให้อิสระ ในการเคลื่อนย้ายของผู้เสียหายกลุ่มผู้ใหญ่ (Freedom of Movement) และ 3) ด้านป้องกัน โดยฝึกอบรมเพิ่มศักยภาพพนักงานตรวจแรงงาน และจัดทำมาตรฐานการปฏิบัติงาน (SOP) การคัดแยกผู้เสียหายจากการบังคับใช้แรงงานและการค้ามนุษย์ด้านแรงงาน
นายจุติ กล่าวเพิ่มเติมว่า ตนได้มอบหมายให้ทุกหน่วยงานช่วยกันพิจารณาปรับปรุงร่างรายงานความคืบหน้าฯ ให้มีความสมบูรณ์ ก่อนเสนอคณะกรรมการป้องกันและปราบปรามการค้ามนุษย์ที่มี พลเอก ประวิตร วงษ์สุวรรณ รองนายกรัฐมนตรี เป็นประธาน เพื่อพิจารณาในวันที่ 23 มีนาคม 2565 และนำเรียน พลเอก ประยุทธ์ จันทร์โอชา นายกรัฐมนตรี เพื่อให้ความเห็นชอบ ก่อนส่งให้สหรัฐอเมริกา ในวันที่ 4 เมษายน 2565 เพื่อใช้ประกอบการประเมินจัดระดับประเทศไทยใน TIP Report ประจำปี 2565 ต่อไป
วันอาทิตย์ที่ 5 กันยายน 2564
นายกฯ กำชับ เตรียมความพร้อม ก่อนแจก ATK ฟรี 8.5 ล้านชุด 16 ก.ย.นี้ ฝาก สธ.-สปชส.เพิ่มการอธิบาย ขั้นตอนการใช้ ขอความร่วมมือ ปชช. งดการเดินทางโดยไม่จำเป็น
นายกรัฐมนตรี กำชับ เตรียมความพร้อม ก่อนแจก ATK ฟรี 8.5 ล้านชุด 16 ก.ย.นี้ ฝาก สธ.-สปชส.เพิ่มการอธิบาย ขั้นตอนการใช้ ขอความร่วมมือ ปชช. งดการเดินทางโดยไม่จำเป็น
เมื่อวันที่5ก.ย.น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมกำชับกระทรวงสาธารณสุขและสำนักงานหลักประกันสุขภาพแห่งชาติ(สปสช.)เตรียมความพร้อมการกระจายชุดตรวจโรควิด-19ด้วยตัวเอง
หรือAntigen Test Kit (ATK)ภายหลังผู้อำนวยการองค์การเภสัชกรรมได้ลงนามสัญญาจัดซื้อชุดตรวจATK จำนวน8.5ล้านชุด เป็นที่เรียบร้อยแล้วโดยคาดว่าจะเริ่มแจกจ่ายประชาชนกลุ่มเป้าหมายในวันที่16ก.ย.นี้
ทั้งนี้สปสช.ได้เตรียมการกระจายชุดตรวจATKผ่านหน่วยบริการที่อยู่ในระบบหลักประกันสุขภาพใน2รูปแบบคือ1.แจกให้ชุมชนแออัดรวมทั้งตลาดโดยให้ผู้นำชุมชนผู้ประสานงานหรืออาสาสมัครสาธารณสุข(อสส.)และอาสาสมัครสาธารณสุขประจำหมู่บ้าน(อสม.)มารับชุดตรวจและกระจายให้กลุ่มเป้าหมายโดยที่ประชาชนไม่ต้องเดินทางมารับที่หน่วยบริการ2.แจกที่หน่วยบริการได้แก่รพ.และรพ.สต.ทุกแห่งรวมถึงคลินิกและร้านขายยาที่เข้าร่วมโครงการโดยประชาชนขอรับผ่านแอปเป๋าตังที่ธนาคารกรุงไทยกำลังพัฒนาระบบอัพเดทแอปเป๋าตังเพิ่มเมนูรับชุดตรวจโควิด-19ฟรี
น.ส.ไตรศุลีกล่าวว่านายกรัฐมนตรีขอให้มีการวางแผนการกระจายชุดตรวจATKอย่างรัดกุมป้องกันปัญหาที่อาจจะเกิดขึ้นได้ในระหว่างการดำเนินงานที่สำคัญยังกำชับให้กระทรวงสาธาณาสุขและหน่วยงานที่เกี่ยวข้องเร่งประชาสัมพันธ์ถึงวิธีการหรือขั้นการรับชุดตรวจATKรวมถึงกลุ่มเป้าหมายสำหรับการกระจายATKในชุดแรก8.5ล้านชุดพร้อมจัดทำชุดข้อมูลข้อแนะนำเกี่ยวกับวิธีการใช้ชุดตรวจATKให้ประชาชนใช้ชุดตรวจATKอย่างถูกต้องเพื่อให้เกิดประโยชน์สูงสุดการป้องกันการแพร่ระบาดของโรคโควิด-19
น.ส.ไตรศุลีกล่าวว่านอกจากนี้นายกรัฐมนตรียังขอความร่วมมือประชาชนงดการเดินทางโดยไม่จำเป็นเฉพาะเฉพาะการเดินทางข้ามจังหวัดจากพื้นที่ควบคุมสูงสุดและเข้มงวดแม้รัฐบาลจะผ่อนปรนมาตรการการเดินทางแล้วแต่ยังขอความร่วมมือให้ประชาชนเดินทางเมื่อมีความจำเป็นเท่านั้นเนื่องด้วยการเดินทางเป็นปัจจัยสำคัญในการแพร่เชื้อไปยังพื้นที่ต่างๆโดยการลดการเดินทางจะช่วยให้สถานการณ์คลี่คลายลงได้ดียิ่งขึ้น
________
วันเสาร์ที่ 16 ตุลาคม 2564
WHO รับรอง AstraZeneca ที่ผลิตโดย บ.สยามไบโอไซเอนซ์
....
องค์การอนามัยโลก (WHO) ประกาศรับรองวัคซีนโควิด-19ของบริษัท AstraZeneca ซึ่งผลิตโดย บ.สยามไบโอไซเอนซ์ ให้ใช้ในกรณีฉุกเฉินได้
.
การรับรองนี้ ถือเป็นการการันตีคุณภาพของวัคซีนที่ผลิตโดย บ.สยามไบโอไซเอนซ์ ในฐานะศูนย์การผลิตวัคซีนป้องกันโควิด-19 AstraZeneca ในภูมิภาคเอเชียตะวันออกเฉียงใต้และประเทศใกล้เคียง ซึ่งจะส่งผลให้นานาประเทศเกิดการยอมรับและเป็นประโยชน์ในการเดินทางที่ง่ายและสะดวกยิ่งขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 18 พฤษภาคม 2565
ดีอีเอส ร่วมบันทึกเทปถวายพระพร ในโอกาสวันมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี
ดีอีเอส ร่วมบันทึกเทปถวายพระพร ในโอกาสวันมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี
เมื่อวันที่18พฤษภาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมบันทึกเทปถวายพระพรในโอกาสวันมหามงคลเฉลิมพระชนมพรรษาสมเด็จพระนางเจ้าสุทิดาพัชรสุธาพิมลลักษณพระบรมราชินีโดยมีนายทศพล เพ็งส้มผู้ช่วยรัฐมนตรีประจำนายกรัฐมนตรีปฏิบัติหน้าที่ประจำกระทรวงดิจิทัลเพื่อเศรษฐกิจและสังคมนายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคมนายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยผู้บริหารกระทรวงและหัวหน้าหน่วยงานในสังกัดกระทรวง ร่วมบันทึกเทปณสถานีวิทยุโทรทัศน์แห่งประเทศไทย(NBT)ถนนวิภาวดีกรุงเทพฯ
*************
วันศุกร์ที่ 1 กรกฎาคม 2565
“ดร.เอนก” เผยนโยบายการพัฒนาอุดมศึกษาไทย ต้องมีเป้าหมาย และแผนยุทธศาสตร์ที่ชัดเจน จึงจะชนะผู้ที่เหนือกว่าได้
“ดร.เอนก” เผยนโยบายการพัฒนาอุดมศึกษาไทย ต้องมีเป้าหมาย และแผนยุทธศาสตร์ที่ชัดเจน จึงจะชนะผู้ที่เหนือกว่าได้
วันที่ 17 มิถุนายน 2565 ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ได้รับเกียรติกล่าวบรรยายพิเศษ “นโยบายการพัฒนาอุดมศึกษาไทย” ในโครงการฝึกอบรมหลักสูตร “การพัฒนาผู้บริหารสถาบันผลิตแพทย์แห่งประเทศไทย” รุ่นที่ 21 จัดโดย กลุ่มสถาบันการแพทยศาสตร์แห่งประเทศไทย คณะแพทยศาสตร์ จุฬาลงกรณ์มหาวิทยาลัย และ คณะแพทยศาสตร์ มหาวิทยาลัยศรีนครินทรวิโรฒ ณ ห้องประชุมยาใจ ณ สงขลา ชั้น 25 อาคารหอพักและพัฒนาคณาจารย์ คณะแพทยศาสตร์ จุฬาลงกรณ์มหาวิทยาลัย
ศ. (พิเศษ) ดร.เอนก กล่าวว่า ประการแรกก็คือ กระทรวง อว. เรามีเป้าหมาย มีทิศทางที่ชัดเจน เรื่องที่สำคัญ เรื่องแรกก็คือปี 2580 เราต้องทำให้ประเทศไทยเป็นประเทศที่มีรายได้ค่อนข้างสูง และเป็นประเทศที่พัฒนาแล้ว ซึ่งเป็นเป้าหมายที่เราประกาศและเป็นแผนยุทธศาสตร์ของชาติ นั่นเป็นสิ่งที่ผู้บริหารกระทรวงการอุดมศึกษาต้องรับทราบทุกคน คือต้องไม่ใช่เป็นการทำงานไปเรื่อยๆ แต่เพื่อความพรั่งพร้อม ความสมบูรณ์ จึงจำเป็นต้องมีเป้าหมาย เราทำอะไรต้องคิดถึงเรื่องโอกาส ปัญหาเป็นสำคัญด้วย ในปี 2570 อว. จะต้องเป็น อว. ในแบบที่เป็น ประเทศที่พัฒนาแล้วเช่นกัน ยุทธศาสตร์เป็นเรื่องสำคัญมาก ถ้าเราไม่มียุทธศาสตร์ เราทำงานไปเรื่อยๆ เตรียมความพร้อม สร้างความพร้อมไปเรื่อยๆ อาจจะไปไม่ถึงไหนหรืออาจจะไปถึงช้ามาก เราควรจะคิดว่าทุกอย่างไม่ได้อยู่แค่ที่ความพร้อม เราไม่พร้อมเราก็ชนะได้ สำเร็จได้ ไปได้เร็วได้ ดังนั้นยุทธศาสตร์ของเราไม่เพียงต้องสะสมความพร้อม ความก้าวหน้าเท่านั้น เราต้องหาจุดเด่นที่จะทำให้เราชนะ และเราต้องมีทางเลี่ยง ทางเบี่ยง ทางลัด เพื่อจะแข่งกับคนในประเทศที่เหนือกว่า
นอกเหนือจากนั้นเราจะต้องก้าวใหญ่ๆ ก้าวยาวๆ เพราะประเทศอื่นเดินไปไกลกว่าเรา ถ้าจะตามให้ทันจะต้องก้าวให้ยาว ต้องไม่กลัวการเปลี่ยนแปลงทางเทคโนโลยี การเปลี่ยนแปลงของยุคสมัย สิ่งสำคัญของผู้บริหาร คือ เรื่องของ mine set ซึ่งบางทีอาจจะสำคัญกว่าเทคนิคหรือความรู้ ยุทธศาสตร์อีกประการหนึ่งก็คือ ต้องพยายามใช้ภาคเอกชน ภาคสังคม อย่าอาศัยแต่ภาครัฐ เพราะฉะนั้นภาคอุดมศึกษา วิทยาศาสตร์ การวิจัยและนวัตกรรม ต้องคิดว่าทำอย่างไรจึงจะเชิญชวนให้ภาคเอกชนมาร่วมลงทุนกับเรา แต่เราจะต้องรู้ว่าเรามีดีอะไรให้เขามาลงทุน และเขาต้องการอะไรเพื่อที่จะลงทุน และเราจึงปรับเปลี่ยนให้เข้ากับเขา นอกจากนั้นเราต้องไม่ทำอะไรที่ซ้ำซาก
วันพฤหัสบดีที่ 25 สิงหาคม 2565
“อนุทิน” หารือทวิภาคีร่วม 1 หน่วยงาน 2 เขตเศรษฐกิจ ก่อนประชุมเอเปคระดับสูงสาธารณสุขและเศรษฐกิจ
รองนายกรัฐมนตรีและรัฐมนตรีว่าการกระทรวงสาธารณสุข หารือทวิภาคีร่วมกับ 1 หน่วยงานและ 2 เขตเศรษฐกิจ ก่อนการประชุมระดับสูงเอเปคว่าด้วยสาธารณสุขและเศรษฐกิจ ทั้งความร่วมมือโครงการ SECURE ร่วมกับธนาคารพัฒนาเอเชีย การดำเนินงานศูนย์ ACPHEED
รองนายกรัฐมนตรีและรัฐมนตรีว่าการกระทรวงสาธารณสุข หารือทวิภาคีร่วมกับ 1 หน่วยงานและ 2 เขตเศรษฐกิจก่อนการประชุมระดับสูงเอเปคว่าด้วยสาธารณสุขและเศรษฐกิจ ทั้งความร่วมมือโครงการSECURE ร่วมกับธนาคารพัฒนาเอเชีย การดำเนินงานศูนย์ ACPHEED ร่วมกับอินโดนีเซีย และความร่วมมือด้าน Genomics กับสิงคโปร์
วันนี้ (25 สิงหาคม 2565) ที่โรงแรมมิลเลนเนียม ฮิลตัน กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ช่วงก่อนการประชุมระดับสูงเอเปคว่าด้วยสาธารณสุขและเศรษฐกิจ (HLM) ครั้งที่ 12 ตนและผู้บริหารระดับสูงของกระทรวงสาธารณสุขได้หารือทวิภาคีร่วมกับ 1 หน่วยงาน และ 2 เขตเศรษฐกิจเอเปค คือ ธนาคารพัฒนาเอเชีย (Asian Development Bank : ADB) โดยหารือร่วมกับ Dr. Wan Farisan Bin Wan Sulaiman Executive Director, ADB และคณะ ถึงความร่วมมือด้านสาธารณสุขระหว่างกระทรวงสาธารณสุขและ ADB ทั้งการสนับสนุนงบประมาณของ ADB ในการดำเนินงานศูนย์ความเป็นเลิศทางการแพทย์ (Medical Excellent Center) ของกระทรวงสาธารณสุข และความคืบหน้าของโครงการ SECURE เพื่อสนับสนุนการใช้วัคซีนและการบริหารจัดการวัคซีนอย่างมีประสิทธิผลและประสิทธิภาพ และส่งเสริมมาตรการความมั่นคงด้านสุขภาพหลังการแพร่ระบาดของโควิด 19 ซึ่ง ADB ดำเนินงานใน 7 ประเทศ ได้แก่ กัมพูชา อินโดนีเซีย ลาว ฟิลิปปินส์ ติมอร์เลสเต เวียดนาม และไทย ซึ่งไทยพร้อมทำงานร่วมกับ ADB เพื่อเสริมสร้างระบบสุขภาพของไทยและความมั่นคงด้านสุขภาพ
นายอนุทินกล่าวต่อว่า ส่วนอีก 2 เขตเศรษฐกิจ คือ การหารือทวิภาคีร่วมกับDr. Dante Saksono Harbuwonoรัฐมนตรีช่วยว่าการกระทรวงสาธารณสุขอินโดนีเซียและคณะ เกี่ยวกับความร่วมมือด้านสาธารณสุขระหว่าง 2 เขตเศรษฐกิจโดยเฉพาะเรื่องการจัดตั้งศูนย์อาเซียนด้านการรับมือภาวะฉุกเฉินทางด้านสาธารณสุขและโรคอุบัติใหม่ (ACPHEED) ที่ตั้งอยู่ใน 3 ประเทศ คือ อินโดนีเซีย ไทย และเวียดนาม โดยมีสำนักงานเลขาธิการของ ACPHEED ตั้งอยู่ในประเทศไทย โดยอยู่ระหว่างการจัดทำข้อตกลงการจัดตั้ง (Establishment Agreement : EA) ให้แล้วเสร็จภายในเดือนกันยายน 2565 ซึ่งไทยได้ยืนยันความมุ่งมั่นที่จะร่วมมือกับอินโดนีเซียและเวียดนามในการดำเนินงานอย่างใกล้ชิด หลังจากที่ข้อตกลงการจัดตั้ง ACPHEED ได้รับการสรุปโดยประเทศสมาชิกอาเซียน เพื่อทำให้ APCHEED เป็นศูนย์ระดับภูมิภาคที่ยั่งยืน และไทยยังแสดงความเต็มใจที่จะส่งเสริมความร่วมมือด้านสุขภาพกับอินโดนีเซียในทุกระดับ ทั้งทวิภาคี ภูมิภาค และระดับโลก
ส่วนการหารือทวิภาคีกับMr. Ong Ye Kung รัฐมนตรีว่าการกระทรวงสาธารณสุข สิงคโปร์ ไทยได้แสดงความยินดีกับสิงคโปร์ในการแสดงบทบาทนำจนบรรลุมติสมัชชาสุขภาพแห่งชาติ “Strengthening health emergency preparedness and response in cities and urban settings” ที่เป็นการยืนยันเจตนารมณ์ทางการเมือง การมีทรัพยากรที่เพียงพอ การมีส่วนร่วมของภาคส่วนที่เกี่ยวข้อง การพัฒนาและดำเนินการแผนงาน การซักซ้อมการปฏิบัติ และการร่วมมือและสนับสนุนการแลกเปลี่ยนการปฏิบัติที่ดีกับพันธมิตรระหว่างประเทศ และหารือความร่วมมือด้าน Genomics ทั้งด้านการศึกษาวิจัยและการศึกษาดูงานที่สิงคโปร์
********************************** 25 สิงหาคม 2565
วันอาทิตย์ที่ 10 ตุลาคม 2564
รัฐบาลเผย นักเรียนฉีดไฟเซอร์เข็มแรกแล้ว 1.5 แสนราย ห่วงกระแสติ๊กต็อกทำผวา วางแผนตรวจ ATK แบบสุ่มในโรงเรียน สร้างความมั่นใจเตรียมเปิดเทอม พ.ย.นี้
รัฐบาลเผย นักเรียนฉีดไฟเซอร์เข็มแรกแล้ว 1.5 แสนราย ห่วงกระแสติ๊กต็อกทำผวา วางแผนตรวจ ATK แบบสุ่มในโรงเรียน สร้างความมั่นใจเตรียมเปิดเทอม พ.ย.นี้
วันที่ 9 ตุลาคม 2564 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงผลการดำเนินการรัฐบาลเริ่มเดินหน้าการฉีดวัคซีนไฟเซอร์ในเดือนตุลาคม 2564 ให้แก่ นักเรียน นักศึกษา กลุ่มเป้าหมายที่มีอายุ 12-18 ปี ทุกคน ผ่านสถาบันการศึกษาว่า ขณะนี้มีผู้แจ้งความประสงค์เข้ารับการฉีดแล้วประมาณ 3.8 ล้านคน จากตัวเลขกลุ่มเป้าหมายมีอยู่ประมาณ 5 ล้านคน คิดเป็นร้อยละ 71 และคาดว่ามีตัวเลขผู้แจ้งความประสงค์ฉีดวัคซีนเพิ่มขึ้นต่อเนื่อง โดยการฉีดวัคซีนสะสมมีนักเรียนที่ได้รับการฉีดวัคซีนเข็มที่ 1 แล้วประมาณ 150,190 ราย ร้อยละ 3.3 และฉีดวัคซีนเข็มที่ 2 ไปแล้วประมาณ 1,825 ราย กระทรวงศึกษาธิการและกระทรวงสาธารณสุข จะเดินหน้าฉีดวัคซีนไฟเซอร์ให้แก่เด็ก/นักเรียน อย่างต่อเนื่อง
รองโฆษกประจำสำนักนายกรัฐมนตรียังกล่าวถึงกรณีที่มีกระแสข่าวผ่านสื่อต่าง ๆ และทางโซเชียลสื่อออนไลน์ เช่น ในแพลตฟอร์ม TikTok เด็กบางกลุ่มได้ออกมาแสดงความกังวลต่อผลข้างเคียงจากการฉีดวัคซีนไฟเซอร์ ขอให้ความเชื่อมั่นว่า วัคซีนไฟเซอร์ที่รัฐบาลนำมาฉีดให้กับเด็กนักเรียนกลุ่มเป้าหมาย มีความปลอดภัยและมีประสิทธิภาพสูงได้มาตรฐานระดับสากลและทั่วโลกยอมรับ โดยได้ผ่านการตรวจสอบและอนุมัติรับรองคุณภาพเรียบร้อยแล้วทั้งจากองค์การอนามัยโลก (WHO) องค์การอาหารและยาสหรัฐฯ หรือเอฟดีเอ (FDA) รวมทั้งสำนักงานคณะกรรมการอาหารและยา (อย.) กระทรวงสาธารณสุขของไทยด้วย แม้การฉีดวัคซีนไฟเซอร์จะมีผลข้างเคียงในลักษณะต่าง ๆ อยู่บ้าง ทั้งผลข้างเคียงที่ไม่รุนแรง เช่น ปวดกล้ามเนื้อ อ่อนเพลีย คลื่นไส้ หนาวสั่น รวมถึงผลข้างเคียงที่ค่อนข้างรุนแรง เช่น อาการกล้ามเนื้อหัวใจอักเสบ แต่จากข้อมูลของคณะอนุกรรมการด้านโรคโควิด-19 ซึ่งเป็นส่วนหนึ่งในคณะกรรมการที่ปรึกษาระดับโลกด้านความปลอดภัยของวัคซีนประจำองค์การอนามัยโลก (GACVS) ระบุว่า วัคซีนชนิด mRNA มีประโยชน์ในการป้องกันโรคโควิด-19 มากกว่าความเสี่ยงที่จะทำให้เกิดโรคกล้ามเนื้อหัวใจขาดเลือดและเยื่อหุ้มหัวใจอักเสบ ช่วยลดจำนวนผู้ป่วยที่ต้องเข้ารักษาในโรงพยาบาล และลดการเสียชีวิตจาก COVID-19 ได้ โดยหลายประเทศได้เดินหน้าฉีดวัคซีนไฟเซอร์ให้แก่เด็กไปก่อนหน้านี้แล้ว อาทิ สหรัฐฯ สหราชอาณาจักร ญี่ปุ่น เกาหลีใต้ สเปน นอร์เวย์ เป็นต้น ทางบริษัท ไฟเซอร์-ไบโอเอ็นเทค (Pfizer - BioNTech) ยังได้ยื่นคำขอต่อองค์การอาหารและยาสหรัฐฯ (FDA) อย่างเป็นทางการแล้วเพื่อให้อนุมัติให้ใช้วัคซีนโควิด-19 กับเด็กอายุระหว่าง 5-11 ปี เป็นการฉุกเฉิน หากผ่านการรับรองของ FDA คาดจะสามารถใช้ได้ในเดือนพฤศจิกายนนี้
“การฉีดวัคซีนให้แก่เด็กนักเรียนมีความสำคัญมาก เพื่อสร้างภูมิคุ้มกันของสังคมให้เข้มแข็งมากขึ้นและให้เด็กได้กลับไปเรียนในรูปแบบปกติโดยเร็ว พร้อมเตรียมรับการเปิดภาคเรียนเดือนพฤศจิกายนนี้ นอกจากนี้ รัฐบาลโดยกระทรวงสาธารณสุขและกระทรวงศึกษาธิการ ยังพิจารณาให้มีการตรวจ ATK (Antigen Test Kit) แบบสุ่มตัวอย่างประมาณ 10-15% ของจำนวนนักเรียนในทุก ๆ 2 สัปดาห์ ทั้งนี้เพื่อสร้างความมั่นใจกับนักเรียนในการฉีดวัคซีนไฟเซอร์ ทั้งนี้ ท่านนายกรัฐมนตรี พลเอก ประยุทธ์ จันทร์โอชา ยังกำชับให้สถานศึกษาและหน่วยงานที่เกี่ยวข้องเร่งให้ข้อมูลสร้างความเข้าใจที่ถูกต้องเกี่ยวกับประสิทธิภาพและอักตราการเกิดผลข้างเคียงจากวัคซีน เพื่อให้นักเรียนคลายความกังวลจากผลที่เกิดขึ้นด้วย” นางสาวรัชดา กล่าว
วันพฤหัสบดีที่ 7 ตุลาคม 2564
นายกฯ อ้อนคนใต้ รักจังฮู้ ฝากปชช.รักสามัคคี และเรียนรู้ออนไลน์ ให้ทันโลกยุคดิจิทัล
นายกฯ อ้อนคนใต้ รักจังฮู้ ฝากปชช.รักสามัคคี และเรียนรู้ออนไลน์ ให้ทันโลกยุคดิจิทัล
พล.อ.ประยุทธ์จันทร์โอชานายกรัฐมนตรีลงพื้นที่จ.นครศรีธรรมราชพร้อมกับคณะรัฐมนตรีเพื่อตรวจแผนการป้องกันอุทกภัยและการบริหารจัดการน้ำจากนั้นก็ไปเยี่ยมชมศูนย์ดิจิทัลชุมชนต.มะม่วงสองต้นโดยระบุว่ารัฐบาลมีนโยบายที่จะนำพาประเทศไทยก้าวสู่“ไทยแลนด์4.0”ด้วยการนำเทคโนโลยีดิจิทัลเข้ามามีบทบาทสำคัญในการขับเคลื่อนเศรษฐกิจและสังคมเพื่อส่งเสริมเศรษฐกิจรากฐานของประเทศให้เข้มแข็งและเพิ่มขีดความสามารถในการแข่งขันในเวทีโลกและการพัฒนาโครงสร้างพื้นฐานดิจิทัลให้มีประสิทธิภาพสูงครอบคลุมทั่วประเทศโดยฝากประชาชนเรียนรู้ออนไลน์ให้ทันโลกยุคดิจิทัล
นอกจากนี้นายกรัฐมนตรียังได้กล่าวบอกรักคนใต้ว่ารักจังฮู้ พร้อมกับฝากให้ทุกคนรักกันเพื่อดำรงไว้ซึ่งความเป็นชาติศาสนาพระมหากษัตริย์ขณะที่นายชัยวุฒิธนาคมานุสรณ์รมว.ดิจิทัลเพื่อเศรษฐกิจเเละสังคมได้เปิดเผยว่าด้วยนโยบายขับเคลื่อนเศรษฐกิจดิจิทัลขณะนี้ทางกระทรวงเตรียมที่จะเปิดศูนย์ดิจิทัลเพิ่มเติมเพื่อเพิ่มโอกาสให้ประชาชนในการเข้าถึงเเละเรียนรู้ระบบออนไลน์ทั้งในเรื่องการส่งเสริมอาชีพค้าขายการพัฒนาการเกษตรร่วมถึงการส่งเสริมการเรียนรู้ของเด็กเเละเยาวชนทั้งนี้ยังฝากเตือนภัยให้ประชาชนให้ระมัดระวังภัยจากการถูกหลอกหรือฉ้อโกงจากออนไลน์ซึ่งถ้าประชาชนเดือดร้อนสามารถเเจ้งไปได้ที่หมายเลข1212ตลอด24ชั่วโมง
************
วันอาทิตย์ที่ 14 พฤศจิกายน 2564
นายกฯ พอใจ ไทยฉีดวัคซีนได้เร็วกว่าแผนเดิม ใกล้ 100 ล้านโดส ตามเป้าก่อนสิ้นปีนี้
....
นายธนกร วังบุญคงชนะ โฆษกรัฐบาล เผย พลเอก ประยุทธ์ จันทร์โอชา นายกรัฐมนตรี และ รมว.กลาโหม พอใจภาพรวมการฉีดวัคซีนโควิด-19 ไทย เดินหน้าได้อย่างรวดเร็วกว่าแผนที่ตั้งไว้เดิม กระทรวงสาธารณสุข คาดว่าไทยจะบรรลุเป้าหมายการฉีดวัคซีนโควิด-19 ได้ 100 ล้านโดส ในปลายเดือน พ.ย. นี้ ซึ่งเร็วกว่าแผนเดิมถึง 1 เดือน
.
ขณะที่กรมควบคุมโรค เร่งกระจายวัคซีนในสต็อกทั่วประเทศ เพื่อเร่งให้ทุกพื้นที่ฉีดวัคซีนให้ทุกคน โดยหลายพื้นฉีดวัคซีนครอบคลุมประชากรผู้สูงอายุและผู้มีโรคเรื้อรังกว่า 80% แล้ว เช่น ใน กทม. และปริมณฑล
.
สำหรับภาพรวมการฉีดวัคซีนให้นักเรียน มีนักเรียนได้รับวัคซีนเข็ม1 จำนวน 3,346,723 คน คิดเป็น 86.55% และนักเรียนได้รับวัคซีนเข็ม 2 จำนวน 419,079 คน คิดเป็น 10.84%
.
อ่านเพิ่มเติม คลิกhttps://www.thaigov.go.th/news/contents/details/48088
#ไทยคู่ฟ้า#ร่วมต้านโควิด19
-------------------
วันจันทร์ที่ 18 กรกฎาคม 2565
​ผู้ป่วยโควิด-19 สิทธิบัตรทองติดต่อร้านขายยา เจอ แจก จบ
วันจันทร์ที่ 18 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ประชาชนที่ตรวจเชื้อโควิด-19 ด้วยชุดตรวจ ATK และได้ผลเป็นบวก หากเป็นผู้ใช้สิทธิบัตรทองมีอาการไม่รุนแรง ไม่ใช่กลุ่มเสี่ยง 608 ให้ติดต่อร้านขายยาในโครงการเจอ แจก จบ และกักตัว 10 วันกรณีเป็นกลุ่มเสี่ยง 608 หรือมีอาการรุนแรงให้ติดต่อหน่วยบริการที่รักษาประจำหรือหน่วยปฐมภูมิของบัตรทอง กรณีเป็นผู้ป่วยสีแดงคือมีอาการรุนแรงและฉุกเฉินให้โทร 1669 ใช้สิทธิ UCEP เข้ารพ.ที่ใกล้ที่สุด โดยไม่เสียค่าใช้จ่ายหากประสบปัญหาในการใช้สิทธิบัตรทองแจ้งได้ที่ไลน์ @traffyfondue ผู้ป่วยที่ใช้สิทธิประกันสังคมติดต่อสถานพยาบาลคู่สัญญาในระบบประกันสังคมและสิทธิข้าราชการติดต่อสถานพยาบาลรัฐได้ทุกแห่งทั่วประเทศ สอบถามขั้นตอนดำเนินการได้ที่สายด่วนสปสช. 1330 ผู้ป่วยทั่วไปกด 14 กลุ่ม 608 กด 18
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 14 กุมภาพันธ์ 2565
“กอช. ชวนผู้ประกอบอาชีพอิสระ พ่อค้าแม่ค้าออนไลน์ ออมเงินให้คนที่คุณรัก ในเดือนแห่งความรัก”
กองทุนการออมแห่งชาติ หรือ กอช. เชิญชวนผู้ประกอบอาชีพอิสระ พ่อค้าแม่ค้าออนไลน์ มอบเงินออมในช่วงเทศกาลเดือนแห่งความรักให้คนที่คุณรัก ตรวจสอบสิทธิก่อนการสมัครได้ที่แอปพลิเคชัน “กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ขอเชิญชวนผู้ประกอบอาชีพอิสระ พ่อค้าแม่ค้าออนไลน์ มอบเงินออมให้กับคนที่คุณรักในช่วงเดือนแห่งความรัก เพื่อความมั่นคงทางการเงินในอนาคต โดยเริ่มต้นออมขั้นต่ำเพียง 50 บาท หรือสูงสุด 13,200 บาทต่อ ได้รับเงินสมทบจากรัฐบาลสูงสุด 1,200 บาทต่อปี ตามช่วงอายุของสมาชิก โดยคิดเป็นดอกเบี้ยเงินฝากประจำ 9.09% รวมถึงผลตอบแทนของเงินออมสะสม และเงินสมทบที่ กอช. นำไปลงทุน และสามารถนำเงินออมไปลดหย่อนภาษีประจำปีได้
ทั้งนี้สามารถสมัครสมาชิกหรือส่งเงินออมสะสมได้ที่แอปพลิเคชัน กอช. รวมถึงหน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน หรือ ธนาคารของรัฐ อาทิ ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันเสาร์ที่ 12 มีนาคม 2565
กรมทางหลวง เดินหน้าคืนเงินค่าปรับ M Flow ครบทุกรายภายในสัปดาห์หน้า
...
นายสราวุธ ทรงศิวิไล อธิบดีกรมทางหลวง กระทรวงคมนาคม กล่าวว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มอบนโยบายให้มีการเร่งคืนเงินค่าปรับแก่ผู้ที่ใช้บริการระบบ M-Flow ให้ครบภายในสัปดาห์หน้านั้น
กรมทางหลวง (ทล.) ได้เร่งดำเนินการคืนเงินค่าปรับให้กับผู้ใช้ทางทั้งหมด 23,563 ราย โดยเร็วที่สุด ปัจจุบันได้คืนเงินค่าปรับไปแล้ว จำนวน 23,500 ราย มูลค่ารวมกว่า 10.2 ล้านบาท และอยู่ระหว่างดำเนินการ จำนวน 63 ราย มูลค่า 31,499.60 บาท หรือคิดเป็นร้อยละ 0.26 คาดว่า จะสามารถคืนเงินครบทุกรายได้ภายในสัปดาห์หน้า ซึ่งถือว่าเร็วกว่าที่กำหนดไว้ว่าจะจ่ายครบภายในสิ้นเดือน มีนาคม 2565
สำหรับผู้ที่ชำระค่าธรรมเนียมผ่านทางและถูกปรับ และยังไม่ได้รับเงินคืน สามารถแจ้งข้อมูลขอคืนค่าปรับได้ 2 ช่องทาง ดังนี้ 1) เว็บไซต์www.mflowthai.com เลือกกระบวนการโต้แย้งค่าธรรมเนียมผ่านทาง และ 2) Application: mflowthai เลือกได้รับหนังสือแจ้งเตือน จากนั้นเลือกกระบวนการโต้แย้งค่าธรรมเนียมผ่านทาง แล้วกรอกข้อมูลของตนเอง รวมถึงช่องทางในการคืนเงินค่าปรับ เพื่อนำส่งเงินค่าปรับคืนได้อย่างถูกต้อง ทั้งนี้หากผู้ใช้ทางไม่สามารถระบุเวลาเดินทางได้อย่างชัดเจนให้ระบุเวลาประมาณการได้ ระบบจะตรวจสอบข้อมูลและดำเนินการต่อให้ทันที หากมีข้อสงสัยหรือต้องการสอบถามข้อมูลเพิ่มเติมสามารถติดต่อได้ที่ Call Center 1586 กด 1 หรือ Line Official Account: @mflowthai และ facebook: mflowthailand
นอกจากนี้ ทล. ได้อนุโลมให้ผู้ที่ไม่ได้สมัครเป็นสมาชิกระบบ M-Flow แต่เข้าใช้บริการช่อง M-Flow ที่ชำระค่าผ่านทางล่าช้า ทล. จะชะลอการเรียกเก็บเงินค่าปรับไปก่อน เพื่อให้ผู้ใช้ทางมีเวลาดำเนินการจ่ายค่าธรรมเนียมผ่านทางก่อนถูกปรับจริง ซึ่งจะอนุโลมให้จนถึงวันที่ 31 มีนาคม 2565 หลังจากนั้นตั้งแต่วันที่ 1 เมษายน 2565 เป็นต้นไป ผู้ใช้บริการช่องทางของระบบ M-Flow จะต้องชำระค่าผ่านทางภายใน 7 วัน หากเกิน 7 วัน ต้องจ่ายค่าปรับ 10 เท่า ทล. ขอความร่วมมือให้ผู้ใช้บริการระบบ M-Flow ชำระค่าผ่านทางในเวลาที่กำหนด เพื่อหลีกเลี่ยงค่าปรับ และขอเชิญชวนให้สมัครใช้บริการระบบ M-Flow และเลือกชำระแบบอัตโนมัติ เพื่อความสะดวกและคล่องตัวในการเดินทางบนทางพิเศษระหว่างเมือง โดยสามารถสมัครใช้บริการแบบเต็มรูปแบบผ่านช่องทางหลัก ได้แก่ Website: www.mflowthai.com, Mobile Application: mflowthai หรือสมัครได้ง่าย ๆ ภายใน 2 นาที ผ่าน Line Official Account: @mflowthai ส่วนลูกค้าที่ใช้บริการ M-Pass และ Easy Pass อยู่แล้ว สามารถสมัครสมาชิก M-Flow และระบุช่องทางให้ชำระค่าบริการผ่านบัตรได้เช่นกัน สนใจสอบถามข้อมูลเพิ่มเติมได้ที่ Call Center 1586 กด 1 ได้ตลอด 24 ชั่วโมง
วันพฤหัสบดีที่ 23 มิถุนายน 2565
ไทยนั่งประธาน UNAIDS เรียกร้องทั่วโลก ขับเคลื่อน 3 ประเด็น ปกป้องคนหนุ่มสาว - จัดหลักประกันสุขภาพถ้วนหน้า - หยุดตีตรา เลือกปฏิบัติ ยุติเอดส์/HIV ภายในปี 2030
.....
ไทยในฐานะประธานการประชุมคณะกรรมการบริหารโครงการโรคเอดส์แห่งสหประชาชาติ หรือ UNAIDS PCB ครั้งที่ 50 ระหว่างวันที่ 21 – 24 มิ.ย. 65 จะขับเคลื่อนใน 3 ประเด็น คือ
1. ปกป้องวัยรุ่นคนหนุ่มสาว โดยสร้างความรู้ให้ตระหนักถึงวิธีการป้องกันตนเอง และการใช้ชีวิตที่ปลอดภัย
2. ผลักดันให้ทุกประเทศร่วมกันจัดหลักประกันสุขภาพถ้วนหน้ารวมการให้บริการ HIV/เอดส์ โดยไทยเป็นตัวอย่างที่ประสบความสำเร็จ
3. ส่งเสริมให้เกิดความเข้าใจ ยุติการตีตรา และการเลือกปฏิบัติต่อผู้ติดเชื้อทุกรูปแบบ
.
การประชุม UNAIDS PCB ครั้งที่ 50 จัดขึ้นที่องค์การอนามัยโลก นครเจนีวา สมาพันธรัฐสวิส มีประเทศสมาชิกเข้าร่วมประชุม 22 ประเทศ หน่วยงานสนับสนุน 11 องค์กร เพื่อนำเสนอเป้าหมาย และดำเนินงานยุติเอดส์ให้ได้ในปี 2030 โดยถัดจากนี้ จะมีการประชุมอีกครั้ง ในวันที่ 13 – 15 ธ.ค. 65 ที่ประเทศไทย
.
อ่านเพิ่มเติม คลิก >>https://www.thaigov.go.th/news/contents/details/55973
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 10 กุมภาพันธ์ 2565
"ไทย-ฮังการี สานต่อความสัมพันธ์และมิตรภาพที่มีมาอย่างยาวนาน พัฒนาความร่วมมือในด้านอุตสาหกรรมป้องกันประเทศ"
พล.อ.ชัยชาญ ช้างมงคล รมช.กห. ได้ให้การต้อนรับ นาย Sandor Sipos (ชานโดร์ ชีโปช) ออท.ฮังการี/ไทย ในโอกาสเข้ารับหน้าที่ ออท.ฮังการี/ไทย
ทั้งสองฝ่ายได้ชื่นชมความสัมพันธ์ที่มีต่อกันมาอย่างยาวนาน และการแลกเปลี่ยนความร่วมมือของทั้งสองประเทศด้านอุตสาหกรรมป้องกันประเทศ การพัฒนาความร่วมมือที่มีอยู่เดิมให้ดียิ่งขึ้นในทุกด้าน อีกทั้งความร่วมมือกันในภารกิจรักษาสันติภาพ
โดย รมช.กห.ได้กล่าวชื่นชมความสัมพันธ์อันดีของทั้งสองประเทศที่มีการแลกเปลี่ยนการเยือนระหว่างกันอย่างต่อเนื่อง รวมถึงความร่วมมือระหว่างกันในเรื่องการค้าการลงทุน การบริหารจัดการน้ำ การศึกษา รวมถึงทางการทหารและขอบคุณทางฮังการีที่บริจาควัคซีนให้กับประเทศไทยในช่วงที่ผ่านมา
ทางด้าน ออท.ฮังการี/ไทย ได้ขอบคุณสำหรับการต้อนรับ และชื่นชมความสัมพันธ์อันดีของทั้งสองประเทศ และให้ความสำคัญกับการกระชับความสัมพันธ์ระหว่างกันโดยเฉพาะความร่วมมือทางด้านการป้องกันประเทศและความมั่นคง โดยเฉพาะอุตสาหกรรมป้องกันประเทศ ทางฮังการีมีความพยายามพัฒนาไปสู่ความเป็นผู้นำของยุโรปกลาง การแลกเปลี่ยนระหว่างกระทรวงกลาโหม ทางด้านการฝึกศึกษาในระดับต่างๆในระยะยาว
#ความสัมพันธ์ระหว่างประเทศ
#กลาโหม135ปี #สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันอังคารที่ 10 พฤษภาคม 2565
ครม.เห็นชอบให้ข้าราชการ ลาเข้าร่วมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ครม.เห็นชอบให้ข้าราชการ ลาเข้าร่วมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยไม่ถือเป็นวันลา
วันที่ 10 พ.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบให้ข้าราชการทุกประเภท พนักงานราชการ ลูกจ้างประจำ ลูกจ้างชั่วคราวของส่วนราชการ หน่วยงานของรัฐ พนักงานรัฐวิสาหกิจ ลาเข้าร่วมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยไม่ถือเป็นวันลา เสมือนเป็นการปฏิบัติราชการและได้รับเงินเดือนตามปกติ ระหว่างวันที่ 21 กรกฎาคม – 13 สิงหาคม 2565 รวม 24 วัน โดยแยกเป็นส่วนกลาง 91 คน จัดพิธี ที่วัดพระราม 9 กาญจนาภิเษก และ ส่วนภูมิภาคทุกจังหวัด 819 คน จัดพิธีที่วัดในจังหวัดต่างๆที่เข้าร่วมโครงการ
สำหรับการรับสมัครอยู่ช่วงระหว่างวันที่ 18 เมษายน – พฤษภาคม 2565 มีพิธีปลงผมวันที่ 21 กรกฎาคม 2565 พิธีมอบผ้าไตร วันที่ 22 กรกฎาคม 2565 ที่ทำเนียบรัฐบาล การเตรียมการก่อนบรรพชาอุปสมบทวันที่ 23 – 24 กรกฎาคม 2565 พิธีบรรพชาอุปสมบทวันที่ 25 กรกฎาคม 2565 การศึกษาและปฏิบัติธรรม วันที่ 25 กรกฎาคม -13 สิงหาคม 2565 พิธีทำบุญตักบาตรพระสงฆ์จำนวน 91 รูป วันที่ 12 สิงหาคม 2565 ส่วนกลางที่ท้องสนามหลวง ส่วนภูมิภาค ที่ศาลากลางจังหวัด หรือสถานที่ที่เหมาะสม และพิธีลาสิกขา วันที่ 13 สิงหาคม 2565
วันอังคารที่ 22 กุมภาพันธ์ 2565
สธ. ยกระดับเตือนภัยโควิดระดับ 4 ทั่วประเทศ งดไปที่เสี่ยง - เลี่ยงการเดินทาง
.....
นพ.ธงชัย กีรติหัตถยากร รองปลัดกระทรวงสาธารณสุข เผยถึงสถานการณ์โควิค-19 ตลอดสัปดาห์ที่ผ่านมา ยอดผู้ติดเชื้อในประเทศและต่างประเทศมีแนวโน้มเพิ่มสูงขึ้นและคาดการณ์ว่าภายใน 1-2 สัปดาห์นี้ ระดับผู้ติดเชื้อยังคงอยู่ในระดับสูง
.
วันอังคารที่ 12 กรกฎาคม 2565
นายกฯ ให้กำลังใจเจ้าหน้าที่ปฏิบัติงานช่วงวันหยุดยาว ขอประชาชนเดินทางท่องเที่ยวกลับภูมิลำเนาอย่างมีความสุข ปลอดภัย ย้ำกลุ่ม 608 นักเรียน นักศึกษา ฉีดวัคซีนให้ครบโดส
นายกฯ ให้กำลังใจเจ้าหน้าที่ปฏิบัติงานช่วงวันหยุดยาว ขอประชาชนเดินทางท่องเที่ยวกลับภูมิลำเนาอย่างมีความสุข ปลอดภัย ย้ำกลุ่ม 608 นักเรียน นักศึกษา ฉีดวัคซีนให้ครบโดส เตือน การเว้นระยะห่าง-สวมหน้ากาก ยังมีความจำเป็น
วันนี้ (12 กรกฎาคม 2565) เวลา 12.00 น. ณ ทางเชื่อมตึกสันติไมตรีและตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวภายหลังการประชุมคณะรัฐมนตรี ว่า รัฐบาลเร่งเดินหน้าขับเคลื่อนงานด้านต่าง ๆ เพื่อช่วยเหลือพี่น้องประชาชนทุกกลุ่มอย่างเต็มที่ ท่ามกลางสถานการณ์ที่ยังคงได้รับผลกระทบจากปัจจัยภายนอกอย่างต่อเนื่อง ยืนยันรัฐบาลมีสถานะทางการคลังที่มีเสถียรภาพและมีความมั่นคง จากโอกาสใหม่ ๆ ในการเจรจากับต่างประเทศ รวมทั้งรายได้จากภาคการท่องเที่ยวทั้งในและต่างประเทศในช่วงครึ่งปีหลัง ตามนโยบายเปิดประเทศของรัฐบาล ทั้งนี้ ขอให้เฝ้าระวังสถานการณ์การแพร่ระบาดของโรคโควิด-19 อย่างต่อเนื่อง
นายกรัฐมนตรีขอบคุณพร้อมให้กำลังใจเจ้าหน้าที่ผู้ปฏิบัติงานที่เสียสละ ทุ่มเท และอุทิศตนทำงานหนักเพื่ออำนวยความสะดวกและให้บริการประชาชนในการเดินทางท่องเที่ยวและกลับภูมิลำเนา รวมทั้งเจ้าหน้าที่ กำลังพลที่ปฏิบัติหน้าที่เฝ้าระวังในพื้นที่ทุรกันดารและแนวชายแดนด้วย พร้อมขอให้ประชาชนเดินทางไป-กลับด้วยความระมัดระวัง ไม่ประมาท ดูแลรักษาสุขภาพ ปฏิบัติตนตามมาตรการทางสาธารณสุขอย่างเคร่งครัด เพื่อความปลอดภัยทั้งต่อตนเองและครอบครัว และขอให้ทุกคนมีความสุขตลอดช่วงวันหยุดยาวนี้
นายกรัฐมนตรีกล่าวถึงกรณีการแพร่ระบาดของเชื้อโควิด-19 สายพันธุ์ใหม่ (BA.4 - BA.5) ที่กำลังแพร่ระบาดในประเทศ จากรายงานพบว่ามีการติดเชื้อได้ง่าย อัตราการแพร่เชื้อเร็ว และหลบภูมิได้ และข้อมูลสถิติยอดผู้เสียชีวิตส่วนใหญ่เป็นกลุ่มเสี่ยง 608 ที่ไม่ได้ฉีดวัคซีน หรือฉีดไม่ครบโดส หรือมีโรคประจำตัว ซึ่งแสดงให้เห็นว่าการฉีดวัคซีนเพื่อป้องกันความรุนแรงของโรคเป็นสิ่งสำคัญ ดังนั้น จึงขอความร่วมมือกลุ่มเสี่ยง 608 นักเรียน นักศึกษา และประชาชนที่ยังไม่ฉีดวัคซีน ฉีดไม่ครบ หรือครบรอบการฉีดเข็มกระตุ้น เข้ารับการฉีดวัคซีนเพื่อตนเองและครอบครัว โดยรัฐบาลได้เตรียมสถานที่ฉีด จำนวนวัคซีน และบุคลากรทางการแพทย์ไว้เพียงพอสำหรับให้บริการประชาชน อย่างไรก็ตาม แม้เข้ารับการฉีดวัคซีนครบจำนวนแล้ว การปฏิบัติตามมาตรการป้องกันตนเองส่วนบุคคลอย่างเคร่งครัด เช่น การเว้นระยะห่าง สวมหน้ากากอนามัยตลอดเวลาเมื่ออยู่ท่ามกลางคนหมู่มาก ยังเป็นสิ่งจำเป็นที่ต้องปฏิบัติต่อไป ทั้งนี้ นายกรัฐนตรีกล่าวแสดงความมั่นใจในระบบสาธารณสุขของไทย รวมทั้งบุคลากรทางการแพทย์ที่มีศักยภาพในการดูแลประชาชนหากสถานการณ์การแพร่ระบาดเปลี่ยนแปลงหรือมีแนวโน้มเพิ่มขึ้น
วันจันทร์ที่ 27 มิถุนายน 2565
พม. ลงพื้นที่ช่วยเหลือแล้ว กรณีเพลิงไหม้อาคารพาณิชย์ในตลาดสำเพ็ง กทม.
พม. ลงพื้นที่ช่วยเหลือแล้ว กรณีเพลิงไหม้อาคารพาณิชย์ในตลาดสำเพ็ง กทม.
วันที่ 26 มิ.ย. 65นางสาวแรมรุ้งวรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า ช่วงใกล้เที่ยงของวันนี้ ได้เกิดเหตุเพลิงไหม้บ้านเรือนประชาชนเป็นอาคารพาณิชย์ 5 ชั้น 6 คูหา ในตลาดสำเพ็ง แขวงจักรวรรดิ์ เขตสัมพันธวงศ์ กรุงเทพฯ ทั้งนี้ เวลา 15.00 น. กระทรวง พม. โดยศูนย์คุ้มครองคนไร้ที่พึ่งกรุงเทพมหานคร ได้เดินทางไปลงพื้นที่เกิดเหตุเพลิงไหม้ตลาดสำเพ็ง ในพื้นที่สถานีตำรวจนครบาลจักรวรรดิ์ พบว่า อาคารพาณิชย์ 5 ชั้น 6 คูหา ถูกเพิงไหม้ได้รับความเสียหายทั้งหมด ประกอบกิจการเป็นร้านขายพลาสติก ถุงกระดาษ ถุงพลาสติก อุปกรณ์ของใช้เด็ก อาคารเก็บสินค้า และอาคารพักอาศัย รวมถึงรถยนต์จอดอยู่หน้าอาคารถูกเพลิงไหม้ 2 คัน ซึ่งสาเหตุเกิดจากหม้อแปลงไฟฟ้าระเบิด เบื้องต้น มีผู้เสียชีวิต 3 คน และผู้บาดเจ็บ 11 คน มีอาการสำลักควันและถูกกระเบื้องบาด โดยถูกนำส่งเข้ารับการรักษาที่โรงพยาบาลกลาง 4 ราย และโรงพยาบาลหัวเฉียว 7 ราย ส่วนรายละเอียดอื่นๆ อยู่ระหว่างการตรวจสอบ
นางสาวแรมรุ้ง กล่าวต่อไปว่า ทั้งนี้ กระทรวง พม. โดย ศูนย์คุ้มครองคนไร้ที่พึ่งกรุงเทพมหานคร และบ้านมิตรไมตรีห้วยขวาง จะลงพื้นที่เพื่อให้ความช่วยเหลือ โดยจะพิจารณาความช่วยเหลือตามหลักเกณฑ์ของระเบียบเงินสงเคราะห์ครอบครัวผู้มีรายได้น้อยและผู้ไร้ที่พึ่งต่อไป หากพี่น้องประชาชนและกลุ่มเปราะบางประสบปัญหาความเดือดร้อนสามารถโทรมาขอความช่วยเหลือได้ที่ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง หรือติดต่อสำนักงานพัฒนาสังคมและความมั่นคงของมนุษย์จังหวัดทั่วประเทศ รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่
วันพฤหัสบดีที่ 25 สิงหาคม 2565
​อนุมัติคืนเบี้ยยังชีพและถอนฟ้องผู้สูงอายุที่รับเบี้ยยังชีพซ้อนสวัสดิการอื่น
วันพุธที่ 24 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยสวัสดิภาพผู้สูงอายุ ครม.จึงอนุมัติในหลักการ
การคืนเบี้ยยังชีพให้แก่ผู้สูงอายุที่ได้นำเงินมาคืนทางราชการแล้วจำนวน 28,345 ราย เป็นเงินกว่า 245
ล้านบาท โดยมอบหมายกระทรวงมหาดไทย กทม. เมืองพัทยา และกระทรวงการคลัง
หาแนวทางจ่ายเงินคืนแก่ผู้สูงอายุที่รับเบี้ยยังชีพซ้ำซ้อนกับสวัสดิการอื่นและได้นำเงินมาคืนให้ทางราชการ
รวมทั้งแจ้งให้มีการถอนฟ้องหรือระงับการบังคับคดีในกรณีที่องค์กรปกครองส่วนท้องถิ่นได้มีการดำเนินคดีเรีย
กคืนเบี้ยยังชีพผู้สูงอายุ โดยให้ดำเนินการให้แล้วเสร็จภายในระยะเวลา 1 เดือน ทั้งนี้
ถือเป็นเรื่องที่มีความสำคัญเร่งด่วนสมควรรีบดำเนินการเพื่อหลีกเลี่ยงปัญหาอื่น ๆ เช่น ปัญหาคุณภาพชีวิต
หรือ การขาดโอกาสในการเข้ารับการรักษาพยาบาลของผู้สูงอายุ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 3 พฤศจิกายน 2564
บีโอไอ ขอเชิญร่วมกิจกรรมจับคู่ธุรกิจผู้ประกอบการไทย - ญี่ปุ่น กระตุ้นการรับช่วงการผลิต – จัดซื้อชิ้นส่วนในประเทศให้เติบโต
บีโอไอจับมือหน่วยงานพันธมิตรจากประเทศญี่ปุ่น จัดกิจกรรมจับคู่ธุรกิจผู้ประกอบการไทย – ญี่ปุ่น
เพื่อส่งเสริมให้เกิดการรับช่วงการผลิต กระตุ้นให้มีการจัดซื้อชิ้นส่วนภายในประเทศ และสร้างโอกาสการขยายตลาดให้กับผู้ประกอบการไทยให้มากขึ้น
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ)กล่าวว่า บีโอไอร่วมกับJapan Finance Corporation (JFC)หอการค้าญี่ปุ่น-กรุงเทพฯ (JCC Bangkok)และองค์การส่งเสริมการค้าต่างประเทศของญี่ปุ่น (JETRO Bangkok)ร่วมกันจัดกิจกรรมจับคู่เจรจาธุรกิจกับนักธุรกิจญี่ปุ่น(14thThai-Japan Business Matching)ในวันศุกร์ที่ 18 กุมภาพันธ์ 2565 เวลา 12.00 - 17.30 น. ณ ศูนย์แสดงสินค้าและการประชุมนานาชาติ ไบเทค
กิจกรรมดังกล่าวมีเป้าหมายเพื่อสนับสนุนและส่งเสริมการค้าการลงทุน การเจรจาจับคู่ธุรกิจระหว่างผู้ประกอบการไทยกับผู้ประกอบการญี่ปุ่น โดยเน้นส่งเสริมให้มีการรับช่วงการผลิต กระตุ้นให้มีการจัดซื้อชิ้นส่วนภายในประเทศมากขึ้น ตลอดจนการแลกเปลี่ยนข้อมูลด้านการผลิต การจัดการ และการพัฒนาความช่วยเหลือด้านเทคโนโลยีต่างๆ ซึ่งจะเป็นประโยชน์ต่อผู้ประกอบการทั้ง 2 กลุ่ม
สำหรับกลุ่มเป้าหมายที่เข้าร่วมกิจกรรมนี้จะครอบคลุมกลุ่มอุตสาหกรรมหลักๆ ที่ผู้ประกอบการไทยมีศักยภาพในการเป็นแหล่งผลิตชิ้นส่วนป้อนการผลิตสินค้าสำเร็จรูปได้ เช่น อุตสาหกรรมยานยนต์และชิ้นส่วน อุตสาหกรรมเครื่องใช้ไฟฟ้าและอิเล็กทรอนิกส์ อุตสาหกรรมเครื่องจักรกลและชิ้นส่วน อุตสาหกรรมเหล็กและโลหะ อุตสาหกรรม
สิ่งทอและเครื่องนุ่งห่ม อุตสาหกรรมดิจิทัล และอุตสาหกรรมโลจิสติกส์ รวมถึงอุตสาหกรรมเป้าหมายของรัฐบาล เช่น อุตสาหกรรมเครื่องมือแพทย์ อุตสาหกรรมหุ่นยนต์และระบบอัตโนมัติ เป็นต้น
จากการจัดกิจกรรมดังกล่าวในปี 2563 (13thThai-Japan Business Matching)มีผู้ประกอบการไทยและญี่ปุ่นให้ความสนใจเข้าร่วมกิจกรรมทั้งสิ้น 376 บริษัท เกิดการจับคู่ธุรกิจจำนวน 1,916 คู่ และเกิดมูลค่า
การเชื่อมโยงกว่า 1,000 ล้านบาท
ในปีนี้ คาดว่ามูลค่าการเชื่อมโยงน่าจะไม่แตกต่างจากปี 2563 มากนัก เนื่องจากยังเป็นช่วงที่สถานการณ์
การผลิตทั่วโลกยังเดินหน้าได้ไม่เต็มที่ แต่กิจกรรมนี้จะเป็นการเปิดตัวแสดงความพร้อมของผู้ผลิตชิ้นส่วนไทย
หลังสถานการณ์โควิด-19 ทั่วโลกเริ่มคลี่คลาย
สำนักงานขอเชิญผู้ประกอบการไทยในกลุ่มอุตสาหกรรมดังกล่าวเข้าร่วมกิจกรรมจับคู่เจรจาธุรกิจสามารถสมัครเข้าร่วมกิจกรรมได้ที่https://www.jcc.or.th/bm2022/thโดยไม่เสียค่าใช้จ่ายใดๆกำหนดปิดรับสมัคร
ในวันศุกร์ 12 พฤศจิกายน 2564 หรือสอบถามข้อมูลเพิ่มเติมที่ หอการค้าญี่ปุ่น - กรุงเทพฯ (JCC Bangkok)
โทร 0 2250 0700 อีเมลbm2022@jcc.or.thผู้ประสานงาน คุณมธุรส และคุณฟูจิชิตะ
****************************
วันศุกร์ที่ 3 กันยายน 2564
วธ.ตั้งบอร์ดกำกับการประเมินผลการปฏิบัติราชการของส่วนราชการในกระทรวงทำหน้าที่กำหนดตัวชี้วัด น้ำหนัก ค่าเป้าหมายในการประเมินผลการปฏิบัติราชการให้เป็นไปอย่างมีประสิทธิภาพ
วธ.ตั้งบอร์ดกำกับการประเมินผลการปฏิบัติราชการของส่วนราชการในกระทรวงทำหน้าที่กำหนดตัวชี้วัด น้ำหนัก ค่าเป้าหมายในการประเมินผลการปฏิบัติราชการให้เป็นไปอย่างมีประสิทธิภาพ
วธ.ตั้งบอร์ดกำกับการประเมินผลการปฏิบัติราชการของส่วนราชการในกระทรวงทำหน้าที่กำหนดตัวชี้วัด น้ำหนัก ค่าเป้าหมายในการประเมินผลการปฏิบัติราชการให้เป็นไปอย่างมีประสิทธิภาพสอดคล้องกับยุทธศาสตร์ชาติและแผนระดับชาติให้เกิดผลอย่างเป็นรูปธรรม
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า ตามที่คณะรัฐมนตรีได้มีมติเมื่อวันที่ 20 กรกฎาคม 2564 เห็นชอบกับกรอบและแนวทางการประเมินส่วนราชการตามมาตรการปรับปรุงประสิทธิภาพในการปฏิบัติราชการ ประจำปีงบประมาณ พ.ศ.2564 โดยมุ่งเน้นให้กระทรวงมีบทบาทหลักในการพิจารณากำหนดตัวชี้วัดและกำกับ ติดตามประเมินผลการปฏิบัติราชการกระทรวงและส่วนราชการในสังกัดกระทรวง ซึ่งพิจารณาจากประเด็นสำคัญในการบูรณาการและขับเคลื่อนยุทธศาสตร์ชาติ แผนแม่บทภายใต้ยุทธศาสตร์ชาติ แผนการปฏิรูปประเทศและแผนระดับชาติอื่นๆมากำหนดเป็นตัวชี้วัดระดับกระทรวงและถ่ายทอดลงสู่ส่วนราชการระดับกรมภายในกระทรวงเพื่อขับเคลื่อนภารกิจและเป้าหมายสำคัญของส่วนราชการที่สอดคล้องกับยุทธศาสตร์ชาติและแผนระดับชาติให้เกิดผลอย่างเป็นรูปธรรมนั้นเพื่อให้การพิจารณากำหนดตัวชี้วัดและติดตามประเมินผลการปฏิบัติงานของกระทรวงและส่วนราชการในสังกัดกระทรวงเป็นไปอย่างมีประสิทธิภาพอาศัยอำนาจตามความในมาตรา 20 แห่งพระราชบัญญัติระเบียบบริหารราชการแผ่นดิน พ.ศ.2534และที่แก้ไขเพิ่มเติม ดังนั้น ตนจึงได้มีคำสั่งแต่งตั้งคณะกรรมการกำกับการประเมินผลการปฏิบัติราชการของส่วนราชการในกระทรวงวัฒนธรรม(วธ.)เมื่อวันที่ 16 สิงหาคม 2564
รัฐมนตรีว่าการกระทรวงวัฒนธรรม กล่าวอีกว่า สำหรับคณะกรรมการกำกับการประเมินผลการปฏิบัติราชการของส่วนราชการในวธ.มีทั้งหมด 10 คน ประกอบด้วย ปลัดกระทรวงวัฒนธรรม เป็นประธานกรรมการ รองปลัดกระทรวงวัฒนธรรมที่ได้รับมอบหมายเป็นผู้นำบริหารการเปลี่ยนแปลง เป็นรองประธานกรรมการ และกรรมการ ได้แก่ ประธานคณะกรรมการตรวจสอบและประเมินผลภาคราชการ (ค.ต.ป.) ประจำกระทรวงวัฒนธรรม หัวหน้าส่วนราชการระดับกรมในวธ.หรือรองหัวหน้าส่วนราชการฯที่ได้รับมอบหมายทุกกรม ผู้อำนวยการองค์การมหาชนภายใต้การกำกับของรมว.วธ. ผู้นำกลุ่มขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (กลุ่ม ป.ย.ป.) วธ.หรือผู้แทนกลุ่มป.ย.ป.วธ. ผู้แทนสำนักงบประมาณ ผู้แทนสำนักงานคณะกรรมการพัฒนาระบบราชการ (ก.พ.ร.) ผู้แทนสำนักงานสภาพัฒนาการเศรษฐกิจและสังคมแห่งชาติและเจ้าหน้าที่ผู้รับผิดชอบงานพัฒนาระบบบริหารของวธ.
นายอิทธิพล กล่าวด้วยว่า คณะกรรมการชุดดังกล่าวมีอำนาจและหน้าที่ เช่น กำหนดตัวชี้วัด น้ำหนัก ค่าเป้าหมายในการประเมินผลการปฏิบัติราชการของวธ.และส่วนราชการในสังกัด การติดตาม กำกับและให้การสนับสนุนเพื่อให้การดำเนินการประเมินผลการปฏิบัติราชการของวธ.และส่วนราชการในสังกัดเป็นไปตามหลักเกณฑ์และแนวทางที่สำนักงานก.พ.ร.กำหนด บูรณาการตัวชี้วัดขององค์การมหาชนที่อยู่ภายใต้การกำกับดูแลของรมว.วธ.ยกเว้นองค์การมหาชนที่อยู่ภายใต้ระบบการประเมินผลตามพระราชบัญญัติการบริหารทุนหมุนเวียน พ.ศ.2558และแต่งตั้งคณะทำงานหรือมอบหมายบุคคลอื่นใดดำเนินการตามหน้าที่และอำนาจที่ได้รับมอบหมายตามความจำเป็นและเหมาะสม ทั้งนี้ เมื่อได้รับผลการประเมินแล้ว วธ.จะนำข้อมูลไปพัฒนาปรับปรุงการทำงานให้ประสิทธิภาพ เกิดประโยชน์ต่อประชาชนสูงสุด
วันจันทร์ที่ 29 สิงหาคม 2565
รัฐบาลโชว์ผลงานติดตามวัตถุโบราณไทยในต่างประเทศ 5 ปี 611 รายการ เตรียมรับคืนจากสหรัฐอีก 3 รายการ
รัฐบาลโชว์ผลงานติดตามวัตถุโบราณไทยในต่างประเทศ 5 ปี 611 รายการ เตรียมรับคืนจากสหรัฐอีก 3 รายการ
วันที่ 29 สิงหาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากความมุ่งมั่นของรัฐบาล และคณะกรรมการติดตามโบราณวัตถุของไทยในต่างประเทศกลับคืนสู่ประเทศไทย ได้ร่วมทำงานอย่างบูรณาการประสานกับส่วนราชการประเทศต่าง ๆ เพื่อติดตามโบราณวัตถุของไทยฯ ความคืบหน้าล่าสุด กระทรวงวัฒนธรรมรายงานว่า สำนักงานสืบสวนความมั่นคงแห่งมาตุภูมิสหรัฐอเมริกา (Homeland Security Investigations: HSI) ได้เจรจาให้พิพิธภัณฑ์ศิลปะแห่งเดนเวอร์ (The Denver Art Museum) เตรียมการส่งคืนโบราณวัตถุกลับไทยโดยเร็ว จำนวน 3 รายการ ได้แก่ พระโพธิสัตว์อวโลกิเตศวร ศิลปะเขมรสมัยก่อนเมืองพระนคร และพระพุทธรูปยืนศิลปะทวารวดี 2 องค์
นางสาวรัชดาฯ กล่าวต่อว่า สำหรับทับหลังปราสาทหนองหงส์และทับหลังจากปราสาทเขาโล้น ที่ได้รับคืนจากพิพิธภัณฑ์ Asean Art ในสหรัฐอเมริกา เมื่อปี พ.ศ.2564 ขณะนี้ทับหลังปราสาทหนองหงส์ ได้จัดแสดง ณ ศูนย์ข้อมูลอุทยานประวัติศาสตร์ พนมรุ้ง จังหวัดบุรีรัมย์ และทับหลังปราสาทเขาโล้น จัดแสดงที่ศูนย์ข้อมูลอุทยานประวัติศาสตร์สด๊กก๊อกธม จังหวัดสระแก้ว และเปิดให้ประชาชนเข้าชมได้ทั้งสองแห่ง ส่วนการติดตามโบราณวัตถุคืนไทยในลำดับถัดไป ทางคณะกรรมการฯ แจ้งว่ามีจำนวน 2 รายการ คือ 1.พระพุทธรูปประทับเหนือพนัสบดีสมัยทวารวดี จากเมืองโบราณซับจำปา จังหวัดลพบุรี อยู่ในความครอบครองของสถาบันเอเชียโซไซตี้ นิวยอร์ก สหรัฐอเมริกา และ 2.ใบเสมาหินสลักภาพพุทธประวัติสมัยทวารวดี จากเมืองโบราณฟ้าแดดสงยาง จังหวัดกาฬสินธุ์ ปรากฏข้อมูลใน Collection online ของ The British Museum
"ถือเป็นผลงานที่เป็นรูปธรรมของรัฐบาล ภายใต้การทำงานของคณะกรรมการติดตามโบราณวัตถุของไทยในต่างประเทศกลับคืนสู่ประเทศไทย ซึ่งตลอดระยะเวลา 5 ปีของการดำเนินงานของคณะกรรมการฯ ได้ประสานความร่วมมือกับรัฐบาลประเทศต่าง ๆ สามารถติดตามและรับมอบโบราณวัตถุได้รวม 9 ครั้ง จำนวน 611 รายการ สร้างความยินดีแก่คนไทย รวมถึงความเข้าใจแก่บุคคลทั่วไปทั้งในและนอกประเทศถึงคุณค่าของโบราณวัตถุเมื่อได้กลับคืนสู่ประเทศต้นกำเนิด และสืบเนื่องจากการดำเนินการอย่างจริงจังดังกล่าว มีผู้ครอบครองโบราณวัตถุทั้งชาวไทยและต่างชาติ แจ้งความประสงค์ที่จะมอบโบราณวัตถุให้เป็นสมบัติชาติ เช่น ล่าสุดกระทรวงการต่างประเทศเป็นผู้แทนรับมอบครอบพระเศียรทองคำ สมัยล้านนา จากชาวอเมริกัน และนายโยธิน ธาราหิรัญโชติ มอบโบราณวัตถุชิ้นเอกและหนังสือบัญชีโบราณวัตถุ เครื่องปั้นดินเผาสมัยลพบุรีจากแหล่งเตาโบราณในจังหวัดบุรีรัมย์ จำนวน 164 รายการ" นางสาวรัชดาฯ กล่าว
วันอาทิตย์ที่ 15 สิงหาคม 2564
"ชัยวุฒิ" ยังเชื่อไม่มีชื่อ จองกฐินซักฟอก ย้อนปมดารา Call out รมต. แค่เตือน ไม่ได้ดำเนินคดี ย้อนถามเฟคนิวส์ มีจริงหรือไม่ แล้วรมต. ผิดตรงไหน
"ชัยวุฒิ" ยังเชื่อไม่มีชื่อ จองกฐินซักฟอก ย้อนปมดารา Call out รมต. แค่เตือน ไม่ได้ดำเนินคดี ย้อนถามเฟคนิวส์ มีจริงหรือไม่ แล้วรมต. ผิดตรงไหน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมความเป็นไปได้ในการมีชื่อถูกอภิปรายไม่ไว้วางใจในครั้งนี้ว่าก็ต้องพร้อมอยู่แล้วเพราะรัฐมนตรีที่เข้ามาทำหน้าที่ก็ต้องอยู่รู้อยู่แล้วว่ามีอะไรที่เราทำไปมีอะไรที่เราจะชี้แจงประชาชนหรือชี้แจงต่อสมาชิกสภาผู้แทนราษฎรได้ซึ่งเท่าที่ดูตนคิดว่าตนไม่มีปัญหาอะไรคิดว่าชี้แจงได้ทุกเรื่องยังคิดว่าไม่น่ามีชื่อต้นมาได้อย่างไรไม่ทราบ
ส่วนประเด็นการCall outของดาราหรือบุคคลที่มีชื่อเสียงที่อาจถูกพุ่งเป้าซักฟอกในครั้งนี้นายชัยวุฒิย้อนถามว่าผิดกฏหมายตรงไหนไม่ได้ทุจริตตรงไหนเลยไม่เห็นมีอะไรตนได้แค่เตือนเขาว่าอย่าCall outและผิดกฎหมายส่วนจะมีการดำเนินคดีหรือไม่อย่างไรนั้นเป็นหน้าที่ของเจ้าหน้าที่ตำรวจและกระบวนการยุติธรรมต้องเข้าใจว่ารัฐมนตรีไม่ได้เป็นคนดำเนินคดีดาราตนแค่เตือนว่าอย่ามาCall outผิดกฎหมายอย่ามาสร้างเฟคนิวส์ก่อนย้อนถามสื่อว่าเฟคนิวส์มีจริงหรือไม่มีแล้วเป็นความผิดผมหรือไม่ตนก็มีหน้าที่ปราบปรามป้องกัน
ส่วนคิดหวังไว้ลึกๆว่าจะไม่มีชื่อในศึกซักฟอกครั้งนี้ใช่หรือไม่นั้นนายชัยวุฒิระบุก็ไม่มีใครอยากให้มีชื่ออยู่แล้วแต่ว่าหากมีก็พร้อมทำหน้าที่ในการชี้แจงและเชื่อว่าประชาชนและสมาชิกสภาผู้แทนราษฎรจะเข้าใจสิ่งที่เราได้ทำมา
***********
วันจันทร์ที่ 22 สิงหาคม 2565
นายกฯ พอใจกระทรวงพาณิชย์ ใช้กรอบ RCEP ดันส่งออกโต ชวนผู้ประกอบการใช้ประโยชน์ให้เต็มที่
นายกฯ พอใจกระทรวงพาณิชย์ ใช้กรอบ RCEP ดันส่งออกโต ชวนผู้ประกอบการใช้ประโยชน์ให้เต็มที่
วันที่ 22 สิงหาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า นายกรัฐมนตรีพอใจผลงานกระทรวงพาณิชย์ ที่ผลักดันให้เกิดการใช้ประโยชน์จากความตกลงการค้าเสรี ตามกรอบความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership Agreement: RCEP) ซึ่งมีสมาชิก 15 ประเทศ ได้แก่ อาเซียน 10 ประเทศ ญี่ปุ่น เกาหลีใต้ จีน ออสเตรเลีย และนิวซีแลนด์ มีประชากรรวมกัน 2,300 ล้านคน (30.2% ของประชากรโลก) GDP รวมมูลค่า 28.5 ล้านล้านดอลลาร์สหรัฐ (33.6% ของ GDP โลก) ทั้งนี้ นับจากวันที่ RCEP มีผลบังคับใช้เมื่อ 1 มกราคมที่ผ่านมา การค้าระหว่างไทยกับประเทศสมาชิก ในช่วงครึ่งปีแรก (ม.ค. – มิ.ย. 2565) มีมูลค่ารวม 169,041 ล้านดอลลาร์สหรัฐ เพิ่มขึ้น 13% จากช่วงเดียวกันของปีก่อนหน้า โดยไทยส่งออกไปยังประเทศสมาชิก RCEP มูลค่า 78,172 ล้านดอลลาร์สหรัฐ เพิ่มขึ้น 9% ตลาดส่งออกสำคัญที่ขยายตัวได้ดี อาทิ อาเซียน จีน ญี่ปุ่น และเกาหลีใต้
กระทรวงพาณิชย์ยังได้รายงานตัวเลขที่ชี้ให้เห็นว่า ทุกกลุ่มประเภทสินค้าได้รับประโยชน์จากข้อตกลงนี้ มีการการส่งออกไปตลาด RCEP เพิ่มมากขึ้น กล่าวคือ กลุ่มสินค้าเกษตรแปรรูป อาทิ น้ำตาลทราย (+145%) ผลไม้กระป๋องและแปรรูป (+19%) ผลิตภัณฑ์ข้าวสาลีและอาหารสำเร็จรูป (+10%) และอาหารสัตว์เลี้ยง (+9%) กลุ่มสินค้าเกษตร อาทิ ผลไม้สด แช่เย็น แช่แข็งและแห้ง (+14%) ผลิตภัณฑ์มันสำปะหลัง (+24%) ข้าว (+12%) และกลุ่มสินค้าอุตสาหกรรม อาทิ แผงวงจรไฟฟ้า (+19%) เม็ดพลาสติก (+12%) และผลิตภัณฑ์ยาง (+3%)
นางสาวรัชดา กล่าวต่อว่า นายกรัฐมนตรีอยากให้ผู้ประกอบการไทยใช้ประโยชน์จาก RCEP อย่างเต็มที่ ซึ่งครอบคลุมทั้งเรื่องการลดต้นทุนและเพิ่มประสิทธิภาพการผลิต รวมถึงโอกาสอย่างมากในการขยายการส่งออกสินค้าในกลุ่มประเทศสมาชิก ทั้งนี้ RCEP มีจุดเด่นในเรื่องกฎถิ่นกำเนิดสินค้า ที่เอื้อต่อผู้ประกอบการให้ได้รับการงดเว้นภาษีง่ายขึ้น การค้าราบรื่นเนื่องจากใช้แบบฟอร์มหนังสือรับรองถิ่นกำเนิดสินค้าในรูปแบบเดียวกัน รวมถึงมีระบบรับรองถิ่นกำเนิดสินค้าด้วยตนเอง
ดังนั้น ผู้ประกอบการไทยควรเร่งศึกษาทำความเข้าใจกฎเกณฑ์ทางการค้า อัตราภาษีศุลกากร กฎถิ่นกำเนิดสินค้า และวางแผนธุรกิจพร้อมพัฒนาสินค้าให้สามารถตอบโจทย์ผู้บริโภคในตลาด RCEP ขณะที่กรมการค้าต่างประเทศ กระทรวงพาณิชย์ได้วางระบบขอหนังสือรับรองถิ่นกำเนิดสินค้า Form RCEP เพื่อช่วยผู้ประกอบการใช้ประโยชน์จากการลดภาษีผลักดันการส่งออกให้เติบโตอย่างต่อเนื่อง ผู้สนใจสามารถสอบถามรายละเอียดเพิ่มเติมได้จากสำนักบริการการค้าต่างประเทศ โทร 0 2547 4830 และ 0 2547 4838 หรือเว็บไซต์กรมการค้าต่างประเทศ www.dft.go.th และสายด่วนกรมการค้าต่างประเทศ 1385
วันศุกร์ที่ 24 ธันวาคม 2564
ศธ. จัด 6 โครงการของขวัญปีใหม่ มุ่งเน้นให้คนไทยได้รับการศึกษาทั่วถึง เท่าเทียม
.....
กระทรวงศึกษาธิการ มอบของขวัญปีใหม่ ปี 2565 เพื่อส่งความสุข และเน้นสร้างโอกาสให้คนไทยทุกคนได้รับการศึกษาอย่างทั่วถึง เท่าเทียม ผ่าน 6 โครงการสำคัญ
.
โครงการ Chance พาน้องกลับห้องเรียน ค้นหาและติดตามเด็กตกหล่นและออกกลางคันกลับเข้าสู่ระบบการศึกษา ภายใต้แนวคิดการศึกษาไทยไม่ทิ้งใครไว้ข้างหลัง
โครงการ ศ.ค.ส. ศึกษาธิการ ส่งความสุขให้น้องปีที่ 3 โดยสำนักงาน กศน.ทั่วประเทศส่งมอบความสุข มอบสิ่งของ อุปกรณ์การเรียน และอื่นๆ ให้เด็กด้อยโอกาส ในพื้นที่ห่างไกล ระหว่างวันที่ 17 ธ.ค. 64 – 8 ม.ค. 65
โครงการอาชีวะ สร้างโอกาสทางการศึกษาให้เยาวชน “อาชีวะอยู่ประจำ เรียนฟรี มีอาชีพ” มอบทุนเรียนฟรีต่อเนื่อง 3 ปี มีหอพัก อาหาร 3 มื้อ ให้นักเรียนจบ ม.3 ได้เรียนต่อ 100% ตั้งเป้าจำนวน 5,000 คน มีสถานศึกษาเข้าร่วม 86 แห่ง
โครงการ ฝึกอบรมอาชีพระยะสั้น Re – Skill, Up Skill และ New – Skill แก่นักเรียน นักศึกษา และประชาชน 38,500 คน ไม่น้อยกว่า 77 หลักสูตร ดำเนินการใน 77 ศูนย์ทั่วประเทศ ระหว่าง 27 ธ.ค. 64 – 31 ม.ค. 65
โครงการอาชีวะอาสา ร่วมด้วยช่วยประชาชน เทศกาลปีใหม่ 2565 ออกบริการประชาชนช่วงเทศกาลปีใหม่ตลอด 24 ชั่วโมง ระหว่างวันที่ 29 ธ.ค. 64 – 4 ม.ค. 65
โครงการศูนย์ซ่อมสร้างเพื่อชุมชน ลดรายจ่ายให้แก่ประชาชน ผ่านแอปพลิเคชัน ช่างพันธุ์ R ออกให้บริการซ่อมถึงบ้านฟรี ทั้งไฟฟ้า เครื่องยนต์ โดยนักเรียนอาชีวะ ประชาชนสามารถใช้บริการผ่านแอปฯ ได้ตลอดปี 65
#ไทยคู่ฟ้า#ร่วมต้านโควิด19
-------------------